
С Т О Л И Ч Н А   О Б Щ И Н А
Р А Й О Н   “П А Н Ч А Р Е В О”
1137, с. Панчарево, ул. „Самоковско шосе“ № 230, тел.: 02/992 31 20,
www.pancharevo.org.,  e-mail: info@ pancharevo.org


О Б Я В Л Е Н И Е


СО - Район Панчарево на основание чл. 20, ал. 5 от Наредбата за реда и начина за провеждане на обществени обсъждания в областта на пространственото развитие и устройството на територията на Столична община, приета с Решение № 661 по Протокол № 41 от 12.10.2017 г., изм. - Решение № 3914 от 11.06.2018 г. на АдмС - София по адм. д. № 2707/2018 г., съобщава, че е издадена Заповед № РПН20-РД09-120/27.11.2020г. на кмета на район Панчарево-СО за провеждане на обществено обсъждане на проект за подробен устройствен план и план-схеми по чл. 108, ал. 2 от ЗУТ: Изменение на план за регулация и застрояване (графично оформени като ПРЗ) на м. „с. Кокаляне“, м. „в. з. “Кокалянски ханчета“, м. „в. з. “Кокалянски ханчета - разширение“, м. „в. з. “Кокалянски ханчета - II разширение“ и м. „в. з. “Михово блато“.
Представянето на проекта  трябва да се извърши от представител на възложителя и от проектанта и е насрочено за 14.12.2020 г. от 18.00 ч. в кметството на с. Кокаляне с адрес: с. Кокаляне, ул. „ Кръстан Младенов“ № 1.
След представянето на проекта граждани и организации могат да подават писмени становища, мнения и предложения по същия не по-късно от три дни преди датата на заключителната дискусия. 
Същите могат да се подават в деловодството на СО - район “Панчарево”, ул. „Самоковско шосе“ № 230, на електронната поща на районната администрация info@pancharevo.org и в кметството на с. Кокаляне. 
Становища, постъпили след определения срок 29.12.2020 г., няма да бъдат разглеждани.
След представянето на проекта същият ще се намира в кметството на с. Кокаляне. 
Заключителната дискусия трябва да се проведе на 05.01.2021 г. от 18:00 ч. в кметството на с. Кокаляне.
В съответствие с въведените противоепидемични мерки могат да настъпят промени във формата на провеждане на обсъжданията и дискусиите, за което жителите на района ще бъдат информирани своевременно.

АРХ. РУМЕН НЕСТОРОВ,
	ГЛАВЕН АРХИТЕКТ  НА СО - РАЙОН “ПАНЧАРЕВО”

